Kan Agosto 18, 1947 nagin munisipyo an Koronadal huli sa pwersa kan Orden Ehekutibo Nu. 82 asin ta poon kaidto marikason an saiyang pag'uswag. Mala ta kan ginibong probinsya an South Cotabato kan Hulyo 18, 1966 paagi kan Ley Republika Nu. 4849, , an Koronadal an tolos pinili na kabesera kaini. An pangaran na Koronadal hale sa duwang katagang B'laan: koron o kolon (gogon) asin nadal (tanayad, o sa Ingles, plain) na igo sa deskripsyon kan lugar kan an dakul na nagerenot na nag'erok igdi mga B'laan asin mga Maginadanaw. An taramon naman na Marbel hale sa B'laan na kataga na boot sabihon malibog na tubig, na enot an pigtotomoy iyo an salog na Marbel.